CELEX: 52016PC0624
Language: lv
Date: 2016-09-30
Title: Priekšlikums EIROPAS PARLAMENTA UN PADOMES LĒMUMS par neparedzēto izdevumu rezerves izmantošanu 2016. gadā

EIROPAS KOMISIJA
            Briselē, 30.9.2016
            COM(2016) 624 final
            Priekšlikums
            EIROPAS PARLAMENTA UN PADOMES LĒMUMS
            par neparedzēto izdevumu rezerves izmantošanu 2016. gadā
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam
                  1
                (“DFS regula”), ļauj izmantot neparedzēto izdevumu rezervi līdz 0,03 % no ES-28 nacionālā kopienākuma kā galējas nepieciešamības instrumentu reaģēšanai uz neparedzētiem apstākļiem. Pamatojoties uz DFS regulas 6. pantu, daudzgadu finanšu shēmas tehnisko korekciju ietvaros 2016. gadam
                  2
                neparedzēto izdevumu rezerves absolūtā summa 2016. gadam ir noteikta EUR 4438,2 miljonu apmērā.
            
            
               Saskaņā ar DFS regulas 13. pantu un pēc tam, kad bija izskatītas visas iespējas, lai finansētu papildu un neparedzētas saistības, Komisija ierosina 2016. gadam izmantot neparedzēto izdevumu rezervi EUR 240,1 miljona apmērā, lai papildinātu saistību apropriācijas, kas attiecas uz izdevumiem, kuri radušies 3. izdevumu kategorijā “Drošība un pilsoniskums” Eiropas Savienības vispārējā budžetā 2016. finanšu gadam, pārsniedzot saistību maksimālo apjomu EUR 2546 miljonu apmērā (faktiskajās cenās).
            
            
               Saskaņā ar 14. punktu Eiropas Parlamenta, Padomes un Komisijas Iestāžu nolīgumā (2013. gada 2. decembris) par budžeta disciplīnu, sadarbību budžeta jautājumos un pareizu finanšu pārvaldību
                  3
                Komisija ir veikusi analīzi par iespēju pārcelt ievērojamas summas no pašreizējā budžeta.
            
            
               Saskaņā ar DFS regulas 13. panta 3. punktu Komisija ierosina kompensēt 3. izdevumu kategorijas izdevumu maksimālā apjoma palielinājumu ar nepiešķirto rezervi, kas 2016. gadā pieejama 5. izdevumu kategorijas “Administrācija” izdevumu maksimālā apjoma ietvaros.
            
            
               Šis priekšlikums papildina Eiropas Parlamenta un Padomes Lēmumu (ES) 2016/253 (2015. gada 25. novembris) par 2017. gadam (EUR 520 miljoni), 2016. gadam (EUR 510 miljoni) un 2015. gadam (EUR 500 miljoni) pieejamā elasības instrumenta
                  4
                izmantošanu pilnā apmērā, lai segtu izmaksas par tūlītējiem budžeta pasākumiem bēgļu krīzes risināšanai.
            
            
               2.IZMANTOŠANAS PAMATOJUMS
            
            
               2.1.IEVADS 
            
            
               Migrācijas, bēgļu un drošības krīzes iekšējā dimensija tiek finansēta no 3. izdevumu kategorijas, izmantojot Patvēruma, migrācijas un integrācijas fondu (AMIF) un iekšējās drošības fondu (IDF), kā arī tādas specializētās aģentūras kā Frontex, EASO, eu-LISA un Eiropols. Turklāt 2016. gada 15. martā Padome pieņēma jaunu instrumentu
                  5
               , lai ļautu sniegt humanitāra rakstura ārkārtas atbalstu, reaģējot uz bēgļu un migrantu arvien lielāku pieplūdumu Savienībā.
            
            
               Kā izklāstīts saistītajā Komisijas priekšlikumā
                  6
               , šā jaunā ārkārtas instrumenta nepieciešamais finansējums 2016. gadā tika lēsts EUR 300 miljonu apmērā saistību apropriācijās un EUR 241 miljona apmērā maksājumu apropriācijās
                  7
               . EUR 199 miljoni saistību apropriācijās un EUR 130,2 miljoni maksājumu apropriācijās ir pādalītas no AMIF, vispirms saistībā ar 2016. gada 13. aprīlī pieņemto budžeta grozījumu Nr. 1/2016
                  8
                (EUR 100 miljoni saistību apropriācijās un EUR 80,2 miljoni maksājumu apropriācijās) un pēc tam, izmantojot Komisijas augustā īstenoto apropriāciju pārvietojumu saskaņā ar Finanšu regulas 26. panta 1. punkta c) apakšpunktu (EUR 99 miljoni saistību apropriācijās un EUR 50 miljoni maksājumu apropriācijās). 
            
            
               Iespējams, atlikušās vajadzības, kuras saistītas ar jauno ārkārtas instrumentu un kuras pašlaik tiek aptuveni lēstas EUR 50 miljonu apmērā saistību apropriācijās un EUR 10 miljonu apmērā maksājumu apropriācijās, joprojām ir jāfinansē 2016. gadā. Turklāt jaunākajā AMIF vajadzību izvērtējumā līdz gada beigām ir noteikts, ka iepriekš minēto pārdalīšanu daļēji jākompensē ar jaunām apropriācijām EUR 130 miljonu apmērā tikai saistību apropriācijās. AMIF līdzekļu daļējā papildināšana (EUR 130 miljonu apmērā) ir apvienota ar Iekšējās drošības fonda robežu atzara (“IDF – Robežas”) stiprināšanu par EUR 70 miljoniem saistību apropriācijās, lai reaģētu uz Bulgārijas neseno iesniegto lūgumu pēc ārkārtas palīdzības. Šajā ierosinājumā ņemts vērā, ka ISF ārkārtas palīdzība, kas patlaban ir pieejama 2016. gada budžetā, ir jau gandrīz pilnīgi izmantota.
            
            
               Ņemot vērā iespējamo pārdalīšanu uz citām budžeta pozīcijām 3. izdevumu kategorijā (EUR 9,9 miljoni), Komisija Budžeta grozījuma projektā Nr. 4/2016 ir pieprasījusi par EUR 240,1 miljonu palielināt saistību apropriācijas virs šīs izdevumu kategorijas maksimālā apjoma
                  9
               .
            
            
               Izdevumu kategorijas maksimālais apjoms 2016. gadā ir 2546 miljoni euro pašreizējās cenās. Atļautās saistību apropriācijas 3. izdevumu kategorijā 2016. gada budžetā ir 4052 miljoni euro, un to nodrošināšanai jau bija jāizmanto visi elastības instrumentā pieejamie līdzekļi (EUR 1506 miljoni), kas pārsniedza 3. izdevumu kategorijas izdevumu maksimālo apjomu, saskaņā ar DFS regulas 11. panta 2. punktu.
            
            
               Izdevumi, kas saistīti ar migrāciju, bēgļiem un drošību, veido vairāk nekā 70 % no 3. izdevumu kategorijas izdevumu maksimālā apjoma. Komisija ir rūpīgi izvērtējusi visas pārdales iespējas. Tomēr, ņemot vērā ierobežoto rīcības brīvību šajā izdevumu kategorijā, ir iespējams segt tikai nelielu procentuālo daļu no vajadzībām saistību apropriācijās, kā aprakstīts iepriekš, neapdraudot salīdzinoši mazāku programmu pienācīgu darbību.
            
            
               Attiecīgi vienīgā iespējamā izvēle budžeta vajadzību apmierināšanai ir neparedzēto izdevumu rezerves izmantošana. Rezervju pieejamība citās izdevumu kategorijās ļauj pilnībā kompensēt šos līdzekļus 2016. gadā. 
            
            
               Maksājumu apropriāciju vajadzības tiks iekļautas 2016. gada maksājumu maksimālajā apjomā, tāpēc neparedzēto izdevumu rezerve maksājumiem nebūs jāizmanto.
            
            
               2.2.NEPAREDZĒTO IZDEVUMU REZERVE KĀ GALĒJAS NEPIECIEŠAMĪBAS INSTRUMENTS
            
            
               DFS regulas 13. panta 1. punktā neparedzēto izdevumu rezerve ir definēta kā galējas nepieciešamības instruments reaģēšanai uz neparedzētiem apstākļiem. Tā kā 2016. gada budžetā 3. izdevumu kategorijā saistību maksimālā apjoma ietvaros nav nepiešķirtas rezerves, Komisija  ir izskatījusi visas pārdales iespējas šajā izdevumu kategorijā. 
            
         
         
            
               Ņemot vērā elastības instrumenta pilnīgo izmantošanu 2016. gada budžetā (EUR 1530 miljoni), 2016. gadam paredzētās neparedzēto izdevumu rezerves izmantošana EUR 240,1 miljona apmērā ir vienīgais pieejamais instruments, lai novērstu plaisu starp izdevumu maksimālo apjomu 3. izdevumu kategorijā un papildu neparedzētajām vajadzībām, kas aplēstas 2016. gadam. 
            
            
               2.3.NEPAREDZĒTU APSTĀKĻU IETEKME UZ BUDŽETU 2016. GADĀ
            
            
               Lai gan migrācijas, bēgļu un drošības krīze sākās 2015. gadā, tās ietekme un sekas vēl aizvien jūtamas katru dienu. Politisko lēmumu pieņemšana trešās valstīs attiecībā uz bēgļu pieņemšanu šo valstu teritorijā, kā arī robežu atvēršana un slēgšana ļoti apgrūtina iespēju paredzēt īstermiņa un ilgtermiņa attīstību šajā jomā. Krīzes mainīgais raksturs un neprognozējamība attaisno neparedzēto izdevumu rezerves izmantošanu kā pēdējo līdzekli, lai risinātu migrācijas, bēgļu un drošības krīzes neparedzēto ietekmi uz 3. izdevumu kategorijas izdevumu vajadzībām.
            
            
               3.NEPAREDZĒTO IZDEVUMU REZERVES KOMPENSĀCIJA ATTIECĪBĀ PRET DFS MAKSIMĀLO APJOMU 
            
            
               DFS regulas 13. panta 3. punktā ir noteikts, ka summas, ko dara pieejamas, izmantojot neparedzēto izdevumu rezervi, pilnībā kompensē ar rezervēm kārtējam vai nākamajiem finanšu gadiem.
            
            
               Saskaņā ar DFS regulas 13. panta 4. punktu šādi kompensētus apjomus turpmāk neizmanto saistībā ar DFS, lai netiktu pārsniegti saistību un maksājumu apropriāciju kopējie maksimālie apjomi, kas DSF noteikti kārtējam un nākamajiem finanšu gadiem. Tādējādi, izmantojot neparedzēto izdevumu rezervi saistību apropriācijām 2016. gadā 3. izdevumu kategorijas ietvaros un attiecīgi kompensējot izdevumus, jāievēro kopējais saistību maksimālais apjoms laikposmam no 2017.–2020. gadam. 
            
            
               Tā kā pietiekama līdzekļu rezerve saskaņā ar 2016. gadā noteikto izdevumu maksimālo apjomu ir pieejamas 5. izdevumu kategorijā, Komisija ierosina pilnībā tās kompensēt 2016. gadā, lai neietekmētu vajadzības pēc saistību apropriācijām laikposmā no 2017.–2020. gadam. 5. izdevumu kategorijā kompensācijas summa būs EUR 240,1 miljons, atstājot EUR 291,9 miljonu rezervi 2016. gadā. Kopējais saistību maksimālais apjoms 2016. gadam un visai DFS paliks nemainīgs.
            
            
               4.PAPILDU ELEMENTI 
            
            
               Eiropas Parlamentam un Padomei tiek atgādināts, ka šo lēmumu publicē Eiropas Savienības Oficiālajā Vēstnesī ne vēlāk kā budžeta grozījumu projektu Nr. 4/2016 saskaņā ar DFS regulas 13. panta 1. punkta pēdējo teikumu.
            
            
               Priekšlikums
            
            
               EIROPAS PARLAMENTA UN PADOMES LĒMUMS
            
            
               par neparedzēto izdevumu rezerves izmantošanu 2016. gadā
            
            
               EIROPAS PARLAMENTS UN EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta, Padomes un Komisijas Iestāžu nolīgumu (2013. gada 2. decembris) par budžeta disciplīnu, sadarbību budžeta jautājumos un pareizu finanšu pārvaldību
                  10
                un jo īpaši tā 14. punkta otro daļu,
            
            
               ņemot vērā Eiropas Komisijas priekšlikumu,
            
            
               tā kā 
            
            
               (1) 13. pantā Padomes Regulā Nr. 1311/2013
                  11
               , ir paredzēta neparedzēto izdevumu rezerve līdz 0,03 % apjomā no Savienības nacionālā kopienākuma. 
            
            
               (2) Saskaņā ar minētās regulas 6. pantu Komisija ir aprēķinājusi šīs neparedzēto izdevumu rezerves absolūto summu 2016. gadam
                  12
               .
            
            
               (3) Pēc tam, kad bija izvērtētas visas pārējās finansiālās iespējas, lai reaģētu uz neparedzētiem apstākļiem 3. izdevumu kategorijas “Drošība un pilsoniskums” 2016. gadam paredzēto izdevumu maksimālā apjoma ietvaros, un pēc tam, kad 3. un 4. izdevumu kategorijā bija ierosināts pilnībā izmantot elastības instrumentu ietvaros 2016. gadā pieejamo summu EUR 1530 miljonu apmērā, migrācijas, bēgļu un drošības krīzes radīto problēmu risināšanai ir jāizmanto neparedzēto izdevumu rezerve, Eiropas Savienības vispārējā budžetā 2016. finanšu gadam palielinot saistību apropriācijas 3. izdevumu kategorijā un pārsniedzot šai kategorijai noteikto maksimālo apjomu.
            
         
         
            
               (4) Ņemot vērā šo īpašo situāciju, ir radušies galējas nepieciešamības apstākļi, kas minēti 13. panta 1. punktā Eiropas Parlamenta un Padomes Regulā (ES, Euratom) Nr. 1311/2013,
            
            
               IR PIEŅĒMUŠI ŠO LĒMUMU.
            
            
               1. pants
            
            
               Attiecībā uz Eiropas Savienības vispārējo budžetu 2016. finanšu gadam izmanto neparedzēto izdevumu rezervi, lai nodrošinātu saistību apropriācijas EUR 240,1 miljona apmērā, pārsniedzot daudzgadu finanšu shēmas saistību maksimālo apjomu 3. izdevumu kategorijā.
            
            
               2. pants
            
            
               Saistību apropriācijas EUR 240,1 miljona apmērā, kas izmantotas no neparedzēto izdevumu rezerves 2016. finanšu gadam, pilnīgi kompensē ar 5. izdevumu kategorijas “Administrācija” rezervi 2017. gadam.
            
            
               3. pants
            
            
               Šo lēmumu publicē Eiropas Savienības Oficiālajā Vēstnesī.
            
            
               Briselē,
            
            
               
                  Eiropas Parlamenta vārdā —
                        Padomes vārdā —
               
               
                  priekšsēdētājs
                        priekšsēdētājs
               
            
         
         
            
                  
                     (1)
                  OV L 347, 20.12.2013., 884. lpp.
               
               
                  
                     (2)
                  COM(2015) 320, 22.5.2015.
               
               
                  
                     (3)
                  OV C 373, 20.12.2013., 1. lpp.
               
               
                  
                     (4)
                  OV L 47, 24.2.2016., 6. lpp.
               
               
                  
                     (5)
                  OV L 70, 16.3.2016., 1. lpp.
               
               
                  
                     (6)
                  COM(2016) 115, 2.3.2016.
               
               
                  
                     (7)
                  80 % no priekšfinansējuma.
               
               
                  
                     (8)
                  OV L 143, 31.5.2016.
               
               
                  
                     (9)
                  COM(2016) 623, 30.9.2016.
               
               
                  
                     (10)
                  OV C 373, 20.12.2013., 1. lpp.
               
               
                  
                     (11)
                  Padomes Regula (ES, Euratom) Nr. 1311/2013 (2013. gada 2. decembris), ar ko nosaka daudzgadu finanšu shēmu 2014.–2020. gadam (OV L 347, 20.12.2013., 884. lpp.).
               
               
                  
                     (12)
                  Komisijas 2015. gada 22. maijā paziņojums Padomei un Eiropas Parlamentam par tehniskajām korekcijām 2016. gada finanšu shēmā atbilstoši NKI izmaiņām (COM(2015) 320, 22.5.2016.).